text: Fem landsbyskoler skal lukkes i Vejen
  11 november 2010 kl. 11.44
  Byrådet i Vejen lægger op til lukning af fem landsbyskoler.
  Det er skolerne i Nørbølling, Sdr. Hygum, Øster Lindet, Hovborg og Læborg.
  Kommunen regner med, at elevtallet i folkeskolerne falder med 250 elever i de kommende fem-seks år. Det faldende elevtal rammer især landsbyskolerne. For eksempel vil der i 2015 kun være 57 elever i Læborg mod 77 i dag.
  Plann indebærer en hel ny skolestruktur:
  Ét samlet 10. klassecenter på Bakkely Ungdomscenter i Vejen.
  Fem overbygningsskoler: Rødding Skole, Højmarksskolen i Holsted, Brørup Skole, Østerbyskolen og Grønvangsskolen i Vejen.
  Skoler med mindst to spor fra 0. til 6. klasse: Askov Malt Skole, Skodborg Skole, Bække Skole og Jels Skole.
  En ny fællesskole mellem Hovborg og Lindknud. Skolen oprettes i Lindknud.
  Brørup Skole og Byagerskolen lægges sammen.
  På skolerne i Lintrup, Åstrup, Føvling, Gesten og Andst oprettes børnecentre med dagtilbud for de mindste.
  Planen er sendt i offentlig høring frem til 7. januar.
  En række andre kommuner, blandt andet vejle, har efter de offentlige høring bøjet sig for protester og har begrænset skolelukningerne.
  